CELEX: 32014D0023
Language: hr
Date: 2014-01-20 00:00:00
Title: Odluka Vijeća 2014/23/ZVSP оd 20. siječnja 2014. o stavljanju izvan snage Odluke 2013/350/ZVSP o izmjeni i produljenju mandata posebnog predstavnika Europske unije za bliskoistočni mirovni proces

21.1.2014   
            
            
               HR
            
            
               Službeni list Europske unije
            
            
               L 16/31
            
         
      ODLUKA VIJEĆA 2014/23/ZVSP
   оd 20. siječnja 2014.
   o stavljanju izvan snage Odluke 2013/350/ZVSP o izmjeni i produljenju mandata posebnog predstavnika Europske unije za bliskoistočni mirovni proces
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 23. siječnja 2012. donijelo Odluku 2012/33/ZVSP (1) o imenovanju g. Andreasa REINICKEA posebnim predstavnikom Europske unije (PPEU) za bliskoistočni mirovni proces.
            
         
               (2)
            
            
               Vijeće je 2. srpnja 2013. donijelo Odluku 2013/350/ZVSP (2) kojom je mandat PPEU-a produljen do 30. lipnja 2014. te je osiguran financijski referentni iznos za razdoblje od 1. siječnja 2013. do 31. prosinca 2013.
            
         
               (3)
            
            
               Dana 27. studenoga 2013. Politički i sigurnosni odbor prihvatio je daljnje postupanje koje je predložio Visoki predstavnik Unije za vanjske poslove i sigurnosnu politiku, pri čemu se podrazumijeva da će zadaće PPEU-a zasad preuzeti Europska služba za vanjsko djelovanje (ESVD). Nadalje, osigurat će se podnošenje redovitih izvješća državama članicama i osobama za kontakt na visokoj razini.
            
         
               (4)
            
            
               Odluku 2013/350/ZVSP stoga bi trebalo staviti izvan snage s učinkom od 1. siječnja 2014.,
            
         DONIJELO JE OVU ODLUKU:
   Članak 1.
   Stavljanje izvan snage
   Odluka 2013/350/ZVSP stavlja se izvan snage.
   Članak 2.
   Preispitivanje
   Buduće predstavljanje Unije u pogledu bliskoistočnog mirovnog procesa preispituje se prije svibnja 2014.
   Članak 3.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. siječnja 2014.
   
      Sastavljeno u Bruxellesu 20. siječnja 2014.
      
         
            Za Vijeće
         
         
            Predsjednica
         
         C. ASHTON
         
      
   
   
      (1)  Odluka Vijeća 2012/33/ZVSP od 23. siječnja 2012. o imenovanju posebnog predstavnika Europske unije za bliskoistočni mirovni proces (SL L 19, 24.1.2012., str. 17.).
   
      (2)  Odluka Vijeća 2013/350/ZVSP od 2. srpnja 2013. o izmjeni i produljenju mandata posebnog predstavnika Europske unije za bliskoistočni mirovni proces (SL L 185, 4.7.2013., str. 3.).